Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
On jäänud vähem kui kaks nädalat
peaminister Netanyahu määratud 1. juuli tähtajani
Jeruusalemma suveräänsuse kehtestamiseks
ca 33 %-l Läänekaldast.
Pärsia lahe riigid survestavad Washingtoni ja Jeruusalemma
loobuma Iisraeli annekteerimisplaanidest.
Iisraeli kaitseaparaat valmistub
erinevateks stsenaariumideks lähitulevikus,
mis võivad ohustada Jeruusalemma rahu ja julgeolekut.
On jäänud vähem kui kaks nädalat
peaminister Netanyahu määratud 1. juuli tähtajani
Jeruusalemma suveräänsuse kehtestamiseks
ca 33 %-l vaidlusalustest territooriumidest,
mis asuvad Jordani jõe läänekaldal.
Pärsia lahe araabiariigid lisavad survet USA-le ja Iisraelile
ühepoolsetest annekteerimisplaanidest loobumiseks.
Mitme araabiamaa ametnikud olevat hoiatanud Valge Maja kolleege,
et Iisraelile rohelise tule näitamine
palestiinlaste riigile mõeldud maade annekteerimiseks
kahjustab tõsiselt USA valitsuse tööd
araabiamaailma toetuse kogumisel president Trumpi rahuplaanile
kauase Iisraeli-palestiinlaste konflikti lõpetamiseks.
Lisaks kahjustavat annekteerimine ka araabiamaade suhteid USAga
ja lõpetaks mõõdukate araabiamaade katsed
avalikult juudiriigiga suhteid soojendada.
Araabia Ühendemiraatide riigiminister ja suursaadik USAs
palus Iisraeli juhtidel annekteerimist vältida,
kuna see annaks kindlalt ja koheselt tagurpidikäigu kõigile püüdlustele
parandada julgeoleku-, majandus- ja kultuurisidemeid
nii araabiamaailma kui AÜEga.
Eksklusiivses arvamusartiklis Iisraeli ajalehes Yedioth Ahronoth
kinnitas AÜE diplomaat,
et annekteerimine karmistaks araabia nägemust Iisraeli suhtes ajal,
mil AÜE algatused on avanud võimalusi kultuurivahetusteks
ja laiemaks Iisraeli mõistmiseks araablaste poolt.
Ta loetles ÜAE jõupingutusi araabiamaailmas
Iisraeli-araabiamaade suhete avalikuks normaliseerimiseks
ning rõhutas Jeruusalemma ja Abu Dhabi ühishuve,
mis võivad avada värava Iisraeli ühendamiseks regiooni
ja kogu maailmaga.
ÜAE minister ja suursaadik Otaiba ütles lõpetuseks:
"Tahaksime uskuda AÜEs ja suuremas osas araabiamaailmast,
et Iisrael on võimalus, mitte vaenlane. Meil on liiga palju ühiseid ohte
ning näeme soojemates sidemetes suurt potentsiaali."
Seepärast oleks Iisraeli annekteerimisotsus kindel signaal,
kas asju nähakse ühtmoodi või mitte.
Värske küsitluse andmeil
toetab 51% iisraellastest Iisraeli suveräänsuse kehtestamist
Läänekalda juudi asundustes, eelkõige Juudas ja Samaarias.
503 üle 18-aastast iisraellast küsitlenud uurimus leidis,
et kui 25 % vastanuist oli annekteerimise vastu,
siis 24 % ei teadnud, kas nad on poolt või vastu
Jeruusalemma suveräänsuse kehtestamisele vaidlusalustel aladel.
Viimase valguses leidis küsitlus,
et kindla arvamusega vastanute seas toetab 67 % annekteerimispürgimusi
ja 33 % on sellele tuliselt vastu.
32 % vastanuist avaldas muret
annekteerimise vägivaldsete tagajärgede suhtes
ja 28 % ei kartnud võimalikku vägivallalainet.
Sama protsent vastanuist oli "mõnevõrra mures".
Tasub teada, et küsitluse tellis Iisraeli kohalik raadiojaam 103 FM
ja selle viis läbi juhtiv küsitlusfirma Ma'agar Mohot.
Iisraeli kaitseaparaat valmistub erinevateks stsenaariumideks,
mis võivad areneda pärast Iisraeli annekteerimissamme.
Kõrge Iisraeli kaitseallika sõnul sai IDF korralduse valmistuda
annekteerimise võimalikeks vägivaldseteks tagajärgedeks.
mis viis organisatoorsel tasandil mitmete sammudeni.
Kui otsus tehakse, võtab plaanide tegemine nädalaid.
See hõlmab ka luureinfo kogumist
ja kaitsetegevuse koordineerimist kohapeal, enne selle elluviimist.
Anonüümseks jääda soovinud ametnik toonitas fakti,
et Iisraeli julgeolekuagentuur ja IDF ei saanud mingit infot
Jeruusalemma annekteerimisplaanide kohta.
Seetõttu hindab Jeruusalemma poliitešelon tema arvates väljakutseid
seoses oma pürgimustega
ja analüüsib samas tegevuskäiku, mida koordineeritakse USAga.
Seepärast ei tähistavat
Jeruusalemma annekteerimisplaanide 1. juuli tähtaeg ametniku sõnul
Iisraeli seadusandluse kehtestamist Juudas ja Samaarias,
vaid pigem vastavate ettevalmistuste alustamist vastuoluliseks käiguks.
Jeruusalemmas kiitis peaminister Netanyahu taas USAd ja selle juhte
tõe ja õigluse eest seismast seoses Washingtoni otsusega
määrata sanktsioonid Haagi Kriminaalkohtule
juurdluse käivitamise eest
USA armee väidetavate sõja- ja inimsusevastaste kuritegude suhtes
Afganistanis,
ja sarnaste süüdistuste eest juudiriigi vastu Läänekaldal ja Gazas.
Iganädalasel kabinetiistungil
kordas Netanyahu kohtu süüdistuste absurdsust
juudiriigi kohalolu suhtes oma iidsel kodumaal.
Haagi kohus on poliitiline organ,
mis on vaenulik Iisraeli, USA ja teiste demokraatiate suhtes,
kes austavad inimõigusi,
ja ignoreerib riike, kes rikuvad inimõigusi,
eriti terrorirrežiimi Iraan.
Kohus mõtleb välja absurdseid süüdistusi Iisraeli vastu,
sh skandaalne väide,
et juutide kohalolu oma kodumaa südames
tähendab sõjakuritegu.
See on vastuolus terve mõistusega; rahvusvahelise õigusega
pärast San Remo konverentsi 100 aasta eest
ja see on vastuolus õiglusega.
Tänan taas president Trumpi ja USA valitsust,
et nad seisavad tõe ja õigluse eest.
Muuhulgas arutati istungil praktilisi samme
seoses Trumpi kõrgustiku asula rajamisega, mis on plaanis Golanil
tähistamaks USA presidendi otsust
tunnustada Iisraeli suveräänsust rahvusvaheliselt vaidlustatud alal.
Alustame praktilisi samme
Trumpi kõrgustiku asula rajamiseks Golani kõrgustikul,
kus president Trump tunnustas Iisraeli suveräänsust.
Aitäh vaatamast!
TV7 globaalse palvealgatuse osana
õhutan teid palvetama koos meiega täna rahu ja päästet Surinamile.
Paluge jätkuvalt ka rahu ja päästet Jeruusalemmale ja Iisraelile
ja kõigi eest, keda koroonaviirus maailmas puudutanud on.
Tänan ka kõiki Jeruusalemma saadete toetajaid.
Olen Jonathan Hessen. Kena õhtut! Kohtumiseni homme!
Tõlge: Monika Jaaguri